OSV-96

OSV-96 (russisk: ОСВ-96) er en russisk skarpskytterrifle kamret for 12.7 x 108 mm.

Beskrivelse 
Riflen skal være i stand til å engasjere infanteri på avstander opp til 1800 meter og bekjempe materiell på avstander opp til 2500 meter. OSV-96 skal også kunne brukes som et anti-skarpskytter-våpen ved å holde fiendtlige skarpskyttere med konvensjonelle patroner utenfor rekkevidde. Spesialiserte skarpskytterpatroner med høy presisjon av typen 12.7x108 mm 7N34 59.0 gram FMJ samt panserbrytende patroner har blitt utviklet for de russiske 12.7 mm-skarpskytterrifler. 12.7 kaliber mitraljøsepatroner kan også brukes i OSV-96, men da med begrenset presisjon. OSV-96 kan foldes i to i mellom løp og kammer og for å korte ned lengden for enkel transport. Geværet har et frittflytende pipe, samt munningsbrems for å redusere følt rekyl.

Varianter 

 V-94 (В-94 "Волга"), prototypen som ble utviklet av KBP (Instrument Design Bureau) på begynnelsen av 1990-tallet. V-94 ble først offentliggjort i 1994. Utgangsenergien ble beregnet til å være 18860 joule med 57.3 gram (885 grain) panserbrytende ammunisjon.
 OSV-96 (ОСВ-96 "Взломщик"), ble utviklet mellom 1996-2000, og gikk inn i tjeneste i mars 2000. Designet har en rekke forbedringer, som for eksempel nytt skjefte, ny munningsbrems og bærehåndtak.

Referanser

Eksterne lenker 

 

Halvautomatgeværer
Skarpskytterrifler